Madonsela bied Adam Small-lesing aan | Netwerk24
11 Februarie 2019 14:24
Adv. Thuli Madonsela, voormalige openbare beskermer, gaan vanjaar die Stigting vir Bemagtiging deur Afrikaans (SBA) se Adam Small-gedenklesing aanbied.
Dié lesing op 23 Februarie om 11:00 word gelewer by die derde Adam Small-fees op Pniel, in die Helshoogtepas naby Stellenbosch, as deel van die SBA se Taalerfenisprogram.
Dit is ’n viering van die nalatenskap van mense wat deur hul werk ’n merkwaardige bydrae gelewer het om die diversiteit van Afrikaans sigbaar te maak.
Madonsela beklee die stoel vir sosiale geregtigheid in die regsfakulteit van die Universiteit Stellenbosch. In dié hoedanigheid onderneem sy navorsing oor maatskaplike geregtigheid en bied lesings aan in grondwetlike en administratiewe reg.
Sy is in 2014 deur Time aangewys as een van die 100 invloedrykste mense in die wêreld en in 2016 het Forbes Africa haar aangewys as sy persoon van die jaar.
Almal is welkom om die lesing in die Congregational-kerksaal (op die hv. Kloofstraat en Hoofweg) gratis by te woon.
Navrae: Jacob Meiring by 0711561169
Meer oor: Adam Small-Fees | Lesing | Thuli Madonsela